
DISSERTATIO  MEDICO-CHIRURGICA 


INAUGURALIS, 

DE 

ISCHURIA  VESICALI. 


GULIELMO  RYAN  AUCTORE., 


Morbus,  quem  mihi  hic  tractandum  pro¬ 
posui,  attentionem  medici  jure  optimo  sibi 
vindicat.  Saepissime  quidem  occurrit;  nec  in 
tanta  morborum  varietate,vix  ullus  existit9qui 
plus  doloris  aegro  excitet,  vel  per  medentis  in¬ 
curiam  aut  inscitiam,  magis  calamitosus  eva¬ 
dat.  Naturam  ejus  investigare,  et  causas  et 
modum  curationis  optimum  proponere,  in¬ 
stitutis  academiae  hujusce  obsecutus,  aggre¬ 
diar. 

DE  ISCHURIA  VESICALI. 


Ischurice  species  quatuor  ab  auctoribus 
enumerantur,  renalis ,  scilicet,  ureterica ,  vesi¬ 
calis  et  urethralis .  In  duabus  prioribus,  uri¬ 
na  vel  non  secernitur,  vel  secreta  in  vesicam 
non  descendit :  in  alteris,  renibus  et  ureteri¬ 
bus  sanis,  urina  vesicam  intrat,  sed  egressu 
carens,  accumulatur.  Huic  formas  morbi, 
urinas  retentio  nomen  nuper  apte  datum :  illi, 
ubi  nimirum  muneribus  propriis  fungi  neque¬ 
unt  renes,  suppressio  urinas.  Ea  qua?  hic 
proferre  libet  ad  ischuriam  vesicalem  prascipue 
spectant,  quas  hisce  verbis  a  Culleno  defini¬ 
tur. 

u  Urinas  suppressio  absoluta,  cum  tumore 
44  hypogastrii,  dolore  ad  cervicem  vesicas,  et 
frequenti  ad  mingendum  stimulo.” 

HISTORIA. 

Jschuria  Vesicalis ,  aetate  provectiores,  quam 
impuberes,  aut  mediam  agentes  aetatem,  fre¬ 
quentius  adoritur.  Symptomata  plurima  sunt, 
et  pro  causarum  diversitate  variuntur.  Mor¬ 
bum  depingere  conabor  ea  recensendo  quae 
ex  vesicae  inflammatione  exoriri  solent,  et  si¬ 
mul  de  causis  ipsis  tractatum,  de  signis,  quae 
singulis  sunt  propria,  mentionem  faciam. 

Morbum  ingruentum  notat  stimulus  ad 
mingendum  solito  frequentior.  Redditur 
urina  non  sine  dolore  aliquo  et  difficultate. 
Haec  sensim  molestiora  fiunt.  Augetur  do¬ 
lor  praecipue  inter  mingendum,  nec  ullam 
fere  requiem  aegro  concedit,  tanta  est  min¬ 
gendi  cupido.  Hoc  morbi  stadium  dysuriae 
nomen  adeptum,  quam  aliqui  auctores  dis¬ 
tinctam  quandam  et  peculiarem  affectionem 

ducunt ;  sed  male  ut  opinor,  quoniam  gradus 
solum  ejusdem  morbi  plane  esse  videtur.— In¬ 
terea,  symptomata  ingravescunt.  Et  nunc 
inflammatione  aucta,  si  agger  dolore  confec¬ 
tus  stimulo  instanti  non  statim  obsequatur, 
vesica,  minimae  distentionis  impatiens,  in 
atonlam  recidit  et  ad  contractionem  excitari 
nequit.  Nunc  aegro  supervenit  absoluta  re¬ 
tentio,  et  tumor,  vesicas  formam  referens  tac¬ 
tuque  dolens,  supra  pubes  cito  apparet.  Jam 
oriuntur  nisus  ad  urinam  expellendam  vani  et 
inutiles,  qui  ex  paroxysmis  iterantur ;  et 
aegrotans  gravi  vexatur  tenesmo. 

Dum  perstat  paroxysmus,  miserum  tor¬ 
quet  excrucians  dolor.  Musculi  abdominis 
communi  quodam  consensu  ad  contractiones 
cientur  validissimas ;  segrique  corpus  ob  vim 
doloris  incurvatur.  Incitantur  pulsus  ;  facies 
rubet ;  fronte  prorumpit  sudor.  Post  paulu¬ 
lum  haec  symptomata  mitescunt,  sed  tantum 

ut  vi  redeant  majore.  Morbo  progrediente, 

toti  corpori  supervenit  irritatio :  pyrexia, 
anxietas,  nausea,  vomitus,  aegrum  invadunt. 
Halitus  et  exhalatio  per  cutem,  aliaeque  ex- 
cretiones  urinam  multum  redolent.  Tumor 
hypogastrii ,  gradatim  mole  crescens,  umbili¬ 
cum  versus  ascendit— tactu  est  dolentissimus. 
Vesica  ad  summum  jam  distenditur,  quod 
die  fere  tertio  accidit ;  et  urina  ex  ea  stillare 
incipit,  non  raro  tanta  quantitate  ut  falsa  spe 
fallat  amicos.  Interea,  respiratio  iit  diffici¬ 
lis  ;  pulsus  fiunt  debiles,  creberrimi,  vel  ab¬ 
normes  *,  oritur  delirium ;  aeger  tremoribus 
agitatur ;  et  supervenientibus  comate  et  con¬ 
vulsionibus,  fato  miserando  succumbit. 


CAUSiE  REMOTAL 

In  causis  hujus  morbi  tractandis,  ad  duo 
capita  sequentia  eas  referre  volui. 

Primum  caput  complectetur  illas,  quse  ve- 

sicae  fibrarum  musculosarum  conditionem  sa¬ 
nam  mutando,  morbum  inducere  solent ;  ni¬ 
mirum,  quae  torporem,  paralysem,  vel  spas¬ 
mum  huic  organo  inferant,  unde  ad  munus 
excretionis  perficiendum,  haud  omnino  va¬ 
leat. 

£ dum #  Eas,  quae  obstructione  quadam  me- 
cliamca,  liberum  urinae  cursum  impediunt. 

De  ischuria  vesicali ,  quae  torporem  vel  pa¬ 
ralysem  pro  causa  agnoscit,  primo  disseren¬ 
dum  est. 

Vesica,  in  corpore  sano,  quo  ad  munus  pro¬ 
prium  sit  aptior,  mobilitate  quadam  insigni 
est  praedita.  Haec  tamen  in  senectute,  ubi 
languent  vires  et  functiones  omnes  hebescunt, 
multum  minuitur.  Idcirco  maxime  ad  is - 
chui'iam  proclives  sunt  vetuli.  In  illis  enim 
vesica  stimulo  solito  non  bene  respondens, 
eousque  distenditur  ut  brevi  omnino  contra- 

here  recuset.  Primum  morbi  indicium  est, 
impetus  urinae  exilientis  multum  imminutus ; 
non  vi  projicitur  solito,  sed  per  crura  labitur. 
Vesica  ad  contractionem  aegre  cietur,  et  licet 
musculi  etiam  abdominis  adnitantur,  urina 
non  omnis  ejicitur.  Pars  residua  morbi  prin¬ 
cipium  quotidie  augetur ;  quantitas  excreta 
sensim  decrescit ;  demum  guttatim  prodit, 
et  extemplo  ei  prorsus  intercluditur  via.  Ve¬ 
sica  magis  magisque  distenditur  ;  et  post  duos 
dies  vel  tres  plerumque,  vires,  quae  egressui 
urinae  dant  renixum,  cedunt,  lotiumque  stil¬ 
lare  incipit,  ea  saepe  copia,  ut  more  solito  quasi 
reddi  videatur.  Hac  specie  ischurice  labo¬ 
rantes  incommoda  fere  levia  patiuntur.  Tu¬ 
mori  hypogastrii  tantum  molestiae  vel  ponde¬ 
ris  inest  sensus.  Non  adest  dolor  crucians, 
neque  ista  crebra  et  immania  ad  mingendum 
conamina,  quae  ischuriam ,  ab  aliis  causis,  pu¬ 
ta  inflammatione,  ortam,  semper  comitan¬ 
tur. 

Non  raro  fit,  morbum  non  tam  lentis  pas¬ 
sibus  accedere,  sed  subito  apparere  ;  scilicet, 
si  quis  mero  gravis,  urina  non  prius  reddita, 
cubitum  discedit,  et  mane  proximo  experrec¬ 
tus,  lotium  retentum  admiratur. 

Homines  temperamenti  melancholici,  vitam 
agentes  sedentariam,  prae  aliis,  huic  malo  sunt 
obnoxii.  Neque  vetulos  solum,  sed  omnes 
cujusvis  aetatis  quibus  fractae  vires  et  genus 
hebuit  nervosum ,  aggreditur  ;  veluti,  Baccho 
vel  Veneri  nimis  deditos.  Hanc  praecipue 
colentibus,  ob  debilitatem  vesicae  illatam,  ac¬ 
cidere  solet. 

Quandocunque  demum  universum  corpus 
invadat  stupor,  veluti  in  febribus  quibusdam  ; 
vel  post  venena  sumpta,  nucem ,  scilicet,  vomi¬ 
cam,  opium,  et  alia  hujusmodi,  urina  saepe  re¬ 
primitur. 


Medullae  spinali  per  concussionem  aut  com* 

pressionem  externam  laesae,  semper  additur 
ischuria.  Vesica  simul  cum  partibus  infra 
lumbos  positis  paralysi  afficitur.  De  dolore 
raro  conqueritur  aeger,  et  vix  sibi  supprimi 
urinam  suaderi  potest.  Brevi  tamen  plerum¬ 
que  perit  \  non  propter  ischuriam ,  quae  im¬ 
misso  cathetere  facile  sublevari  potest ;  sed 
affectionem  corporis  universam,  febrem,  sci¬ 
licet,  lentam,  hecticcE  haud  dissimilem,  quae 
ex  principio  urget,  et  brevi  gangraena  ad  sa~ 

9 

erum  clunesque  superveniente,  miserum  tan¬ 
dem  conficit. 

Denique  in  paralysim  recidere  solet  vesica, 
quandocunque  ex  qualibet  causa  nimiam  pa¬ 
tiatur  distentionem.  Hinc  isti,  qui  per  ne¬ 
glectum,  ignaviam  vel  pudorem,  primo  ad 
meiendum  monito  restiterint,  malo  hoc  non 
raro  tentantur. 

Inflammatio  vesicae,  cervicis  praecipue,  ut 
retineatur  urina  saepissime  facit.  Inter  causas 

quae  torpore  vesicam  afficiunt  hanc  recensui, 
quoniam  simili  modo  inducere  morbum  vide¬ 
tur.  Musculum  inflammatum  parum  contrac¬ 
tioni  idoneum  esse,  constat.  Si  musculi  cavi  ul¬ 
li  ita  se  habentes,  vel  paululum  distenti  fuerint, 
resolvuntur  et  vim  se  contrahendi  amittunt. 
In  vesica,  ad  hunc  effectum  multum  confert 
capacitas  ejus  diminuta  (quod,  ex  mobilitate 
hujus  organi  aucta,  plane  pendet)  unde  fuit 
ut  paululum  urinae,  quod  vesicae  sanae  non  vel 
stimulo  fuisset,  inflammatione  orta,  distendat, 
et  fibris  torporem  inferendo,  retentionem  pa¬ 
riat. 

De  symptomatibus  morbi  speciei  hujusce 
nuper  diximus. — Causarum  praecipua  sunt5 
calculi  in  vesica  haerentes,  membranamque 
stimulantes  internam  :  podagra,  vel  materia* 
acris  herpetis  ad  vesicam  translata  :  medica- 


*  Vide  Morgagoi  de  causis  et  sedibus  morborum,  chap 
xli.  art  4,  5. 

menta  qusedam,  praecipue  cantharides,  quae 
in  hoc  organum  actionem  propriam  exerere 
videntur.  Causa  vero  usitatissima  est,  usus 
injectionum  in  gonorrhcca  virulenta  incautus, 
quo  vesicae  ad  collum,  transfertur  ab  urethra , 
inflammatio.  Profluvium  ex  urethra  puru¬ 
lentum  quantitate  subito  minutum,  cum  desi¬ 
derio  mingendi  frequentiore  solito,  aegro  in¬ 
stare  ischuriam  hortantur.— -Inflammatio  etiam 
ad  vesicam  nonnunquam  pertinet  ex  partibus, 
vicinis  eadem  affectione  laborantibus  ;  verbi 
gratia,  ex  fistula  in  ano,  vel  hcemorrhoide  in¬ 
flammata. 

Ex  quacunque  demum  causa  retineatur  uri¬ 
na,  si  diu  in  vesica  remoretur,  hanc,  tum  ob 
stimulum  a  distentione,  tum  ipsam  acrem  fac¬ 
tam,  inflammet. 

Spasmus,  aliud  fibrarum  musculosarum  vi¬ 
tium,  adhuc  considerandus  superest. 

In  vesica  sana  consensus  proprius  inter 
musculum  detrusorem  urinae  et  spincterem  in¬ 
tercedit,  quo  fit,  ut  contracto  detrusore ,  relaxa¬ 
tur  spincter ,  et  vice  versa.  Si  tamen  ex  qua¬ 
vis  causa,  hic  turbetur  consensus,  actioni  de- 
trusoris ,  urinam  versus  ipsum  propellentis, 
non  cedit  spincter ,  sed  ad  abnormem  contrac¬ 
tionem  excitatus,  urinae  excretionis  impedit. 

Symptomata  sunt  gravissima.  Multum  ea 
referunt  quae  vesicae  inflammationem  comi¬ 
tantur,  et  ab  illis  aegre  distingui  possunt. — 
Hac  saepissime  ratione  dignoscantur  credo  : 
In  ischuria  quae  ab  inflammatione  orta  est, 
facies  rubet,  pulsus  est  durus  validusque.  Si 
contra  a  spasmo  pendeat,  vultus  fit  pallidus, 
anxius,  pulsus  frequentior  et  debilis  :  reten¬ 
tio  multo  citius  apparet :  et  praeterea,  homi¬ 
nes  praecipue  aggreditur  constitutionis  corpo¬ 
ris  irritabilis,  justoque  sensilius  stimulis  assue¬ 
tis.  Non  parvi  momenti  distinctio,  quoniam 
curatio  in  singulis  differt. 

Spasmus  oriri  solet  ex  irritatione  quadam 
insolita ;  calculo,  scilicet ;  larga  canthari¬ 
dum  dosi ;  aut  vesicatoriis  cuivis  corporis  par¬ 
ti  applicatis  ;  erosione  et  ulcere  vesicae  ;  mu¬ 
co  ejus  abraso  aut  morbido  facto  ;  vel  etiam 
consensu  cum  partibus  vicinis.  Ischuria  quae 
in  Tetano  et  Hysteria  interdum  observatur, 
spasmo  referri  potest. 

Nunc  ad  secundum  caput  perventum. 

Quae  hic  comprehenduntur  causae  vel  intra 
vesicam  ipsam  residere  possunt,  vel  in  parti¬ 
bus  adjacentibus.  Imprimis  enumeranda  sunt, 
calculus,  sanguis  in  vesica  effusus,  et  quaedam 
alia. 

-  V  -  ...  4 

Omnes  qui  calculo  laborant,  ischuria  ten- 
tari  subinde  solent.  Non  tamen  diu  retentio 
persistit,  et  mutata  corporis  positione,  brevi 
et  subito  plerumque  relevatur.  Pueris  quam 
adultis,  viris  quam  foeminis  saepius  contingit. 

Sanguis,  vel  a  renibus,  vulnere  aut  morbo 
laborantibus,  descendere  potest ;  vel  in  vesi¬ 
ca  ipsa,  tunica  ejus  interna  erosa  aut  alias  las¬ 
sa,  accumulari.  Si  non  cito  expellatur  foras, 
brevi  coagulum  formatur  firmum,  quod  vesicas 
collum  gravitate  petens,  viam  obstruat. 

Mucus  vesicae,  copiosior  et  spissior  solito 
factus ;  vermes  in  hoc  viscere  hospitantes  ; 
pus,  et  similia,  retentionis  urinae  causis,  ab 
auctoribus  ascribuntur. 

Morbi  glandula  prostate ,  ischurioe  saepissime 
causae,  in  hoc  loco  apte  memorentur.  Non 
est  meum  de  omnibus  vitiis  huic  glandulae 
incidentibus  tractare,  sed  illa  solummodo  quae 
ad  sermonem  nostram  maxime  spectant. 

* 

Glandula  prostata,  non  secus  ac  alia  corpo¬ 
ris  partes  phlegmona  afficiatur.  Ex  gonor¬ 
rhoea  virulenta  saepe  pertinet  malum,  praecipue 
post  pravum  injectionum  usum.  iEger  sensu 

ponderis  et  caloris  in  perinaeo  et  anum  circa, 
primo  turbatur ;  frequens  urget  tenesmus ; 
et  progrediente  malo,  inflammationis  signa 
ad  cervicem  vesicae  sequuntur.  Tumor  tac¬ 
tu  dolens,  digito  in  anum  immisso,  percipia¬ 
tur  ;  aegre  excernuntur  faeces,  quae  fere  tumo» 
ris  forma  imprimi  observantur. 

Verum  frequentissima  hujus  glandulae  af¬ 
fectio  est  qualis  aetate  provectiores  adoriri  so¬ 
let  ;  et  chronica  vel  schirrosa  appellatur.  Non 
tamen  ex  universae  glandulae  tumore  exori¬ 
tur  ischuria ,  sed  illius  praecipue  partis  quae 
tertius  vocatur  lobus.  Dominus  Home  pri¬ 
mus  hunc  lobum  descripsit,  et  ab  illo  saepe  no¬ 
men  habet.  Extremitates  inter  vesicularum 
seminalium  conjunctas  et  tunicas  vesicae  situs, 
has  dum  paulatim  augetur,  prae  seipsum  in¬ 
trorsum  impellit  et  demum  iter  urinae  prorsus 
obstruit  mole. 


Lente  accedunt  signa.  Lotium  aegre  red« 

ditur ;  ej  usque  excretio  gradatim  gravior  fit, 
donec  tandem  omnino  impediatur.  Non  sine 
molestia  dejicitur  alvus.  Tumor  per  rectum 
sentitur  firmus.  His  cum  sequente  signis  a 
quibusdam  urethrce  vitiis  dignosci  queit :  Si, 
candela  medicata,  anglice  dicta  bougie ,  plus 
septem  pollices  in  urethram  immitatur,  et  si 
cacumen  ejus  hebetatum  sit,  dein  obstructio¬ 
nem  a  glandula  prostata  ortam  esse,  inferre 
licet. 

Calculi  nonnunquam  hanc  glandulam  in¬ 
festare  videntur.  Ipse,  hujusce  mali,  dum 
studiis  Eblanse  anatomicis  incumbebam,  ex¬ 
empla  multa  vidisse  memini.  Glandula  ple¬ 
rumque  indurata  fuit,  et  calculus  vel  interiori 
parti  inheerebat,  vel  jam  per  ejus  ductus  emer¬ 
surus.  Nunc  unus  solummodo,  nunc  plures 
in  eadem  prostata  videbantur. — Si  hujus¬ 
modi  calculus  urethrce  forsan  impactus  fuisset, 
urinam  retentam  iri,  abunde  liquet. 


DE  ISCHURIA  VESICALI. 


H 


Ischuria  oriri  potest  a  variis  partium  vici¬ 
narum  vitiis  :  quae  omnia  vesicas  collum,  aut 
urethra  ipsius  originem,  contra  ossa  pubis 
comprimendo,  urina  ut  retineatur  faciunt.— 
Qualia  sunt,  rectum  intestinum  phlegmona, 
apostemate  aut  schirro  affectum,  vel  stercore 
flatuve  immodice  distentum  ;  haemorrhoides 
tumidae  ;  menses  in  vagina  conclusi ;  uterus 
fcetu,  mola,  sanguine,  polypo,  tumore  quali¬ 
cunque  tumidus,  vel  carcinomate  laborans ; 
ejusce  retroversio,  inversio,  &c.  ;  foetus  iu 
puerperio  caput ;  tumores  demum  omnigeni 
in  partibus  vicinis. 

\ 

Non  opus  est  de  causis  aut  symptomatibus 
singulorum  ex  his  malis  accurate  aut  fuse  dis- 
serere.  De  retroversione  uteri  solummodo 
pauca  dicam,  quippe  quae  non  levis  sit  mo¬ 
menti  affectio,  medicique  praesidio  instante 
usque  indigeat. 


B 

Mulieribus  dum  uterum  gerunt,  tertio  fere 
mense,  accidit.  Uterus  proprio  situ  est  di* 
motus.  Fundus  ejus,  vaginam  inter  et  rectum 
inteijectus,  hoc  premit ;  dum  cervix  sursum 
fertur,  et  vesicam,  (quacum  opera  peritonei 
firmum  habet  nexum)  secum  trahens,  ure¬ 
thram  intendit  comprirnitque.  Hinc  lotium 
et  stercus  retenta,  et  dolor  circa  periinxum 
gravis.  Tumor,  fundum  uteri  referens,  e 
recto  percipitur.  Os  tincce  symphisim  pubis 
aspicit,  et  aegre,  non  raro  nequaquam,  per 
vaginam  tangi  potest.  Hic  ab  anteriore  par¬ 
te,  fluctuare  urinam  percipiamus.— Causa  hu- 
jusce  mali,  distentio  vesicae,  vis  abdomini  il¬ 
lata,  casus,  &c.  esse  habentur. 

In  pueris  aliquando  morbus  ex  praputio 
constricto  observatur  oriri ;  cui  saepe  calcu¬ 
lus,  praeputium  inter  et  glandem  penis  inter¬ 
positus,  adjungitur. 

Postremo,  causis  supra  enumeratis  variis 


DE  ISCHURIA  VESICALI. 


19 


annumeranda  sunt  omnia  urethra  vitia,  stric¬ 
tura,  nimirum,  inflammatio,  spasmus,  carun¬ 
culae,  &c. 

Hic  observandum  est,  quod  ex  his  omni¬ 
bus  in  vesica  obstructionibus  (si  modo  diu 
exstiterint)  oritur  aucta  tunicarum  crassitudo, 
necnon  diminuta  visceris  capacitas.  Quum 
majore  semper  conamine  ad  remoramina  ex¬ 
superanda  opus  sit,  magis  magisque  (saepe 
quidem  miris  modis)  densatur  tunica  muscu¬ 
laris.  Vesica  simul  minus  capax  fit,  adeo  ut 
vix  amplius  quatuor  aut  quinque  uncias  ca¬ 
piat.  Hoc  vero  in  animo  habendum,  tum  in 
operationibus  chirurgicis  quibus  subjiciatur 
hoc  viscus,  tum  in  pathologia  ejus  investigan¬ 
da.  In  vesica  ita  se  habente,  perpaucas  urinae 
uncias  eadem  illa  retentionis  signa  edent, 
quae  quantitas  duplo  aut  triplo  major  in  vis¬ 


cere  sano. 

DIAGNOSIS. 

/ 

Ischuria  Vesicalis  haud  difficulter  agnosci 
potest.  Ab  urinae  suppressione  aut  ischuria 
renali  distinguitur,  quod  abest  dolor  in  re¬ 
gione  renum  et  ureterum.  In  urinae  sup¬ 
pressione  nullus  est  hypogastrii  tumor,  nec 
mingendi  cupido. 

Saepe  quidem  fieri  potest,  ut  existat  urinae 
retentio,  medentem  tamen  lateat.  Cum  sci¬ 
licet  urinae  fluxus  per  urethram  non  omnino 
supprimitur.  Quod  quidem  ex  praecedente 
morbi  historia  satis  liquet.  Ex  hac  re,  errores 
saepe  gravissimi  sunt  exorti.  Praeclare  dixit 
Bom.  Hey,  “  Violent  efforts  to  make  water 
6C  are  often  excited  at  intervals  ;  and  during 
66  these  strainings  small  quantities  of  urine 
'*fi  are  expelled.  Under  these  circumstances 


DE  1SCHURIA  VESICALI.  21 

u  the  disorder  may  be  mistaken  for  stran- 
gury. 

“  At  other  times  a  morbid  retention  of 
£C  urine  subsists  when  the  patient  can  make 
water  with  a  stream,  and  discharge  a  quan- 
“  tity  equal  to  that  which  is  commonly  dis» 
charged  by  a  person  in  health. 

“  And  lastly,  it  sometimes  happens  that 
when  the  bladder  has  suffered  its  utmost 
“  distention,  the  urine  runs  off  by  the  ure» 
“  thra  as  fast  as  it  is  brought  into  the  bladder 
“  by  the  ureters.  I  have  repeatedly  known 
this  circumstance  cause  a  serious  misappre- 
"  hension  of  the  true  nature  of  the  disease.5* 

4 

( Vide  Practical  Obsermtions  by  Wtlliam 
Hey.) 

Retentio  facile  agnoscitur  ex  statu  hypo¬ 
gastrii  ;  aliorum  simul  symptomatum  ratione 
habita.  Nec  tamen  dissimulandum  quod  in 
aegris  quibusdam,  hypogastrii  tumor  percipi 
nequit,  ob  obesitatem  corporis,  aut  tunica- 


22 


DE  1SCHURIA  VESICALI 


rum  vesicae  crassitudinem,  quae  eam  quo  mi¬ 
nus  supra  pubem  exurgat,  impedit.  Hic  igi¬ 
tur  ut  certiores  simus,  ad  catheterem ,  aut  digi¬ 
tum  per  anum  immissum,  confugiendum. 


PROGNOSIS. 

Periculum  in  hoc  morbo  pro  specie  varia¬ 
tur.  Plerumque  majus  est,  ubi  morbus  ex 
inflammatione  aut  spasmo  exortus  est.  Ante¬ 
quam  detur  prognosis  generalis,  considerandum 
est,  quae  symptomata  maxime  instent,  quam- 
diu  duraverint,  et  ex  qua  praecipue  causa  re¬ 
tentio  oriatur.  Si  gravia  sint  symptomata,  et 
jamdudum  urgeant ;  si  tactu  multum  doleat 
hypogastrium ,  et  febris  gravis  adsit ;  si  morbus 
ex  acuta  inflammatione  sit  ortus ;  et  praeci¬ 
pue,  si  obstructione  aliqua  diuturna  et  immo¬ 
ta  stipetur  ;  maxima  instare  aegro  pericula  pro 
certo  habeamus.  Si  e  contra  minus  urgeant 
symptomata ;  si  hypogastrium  pressum  non 

multum  doleat,  et  nulla  adsit  febris  ;  si  ex  par* 
va  obstructione  expugnatu  facili,  exortus  fue¬ 
rit  morbus,  exitus  felicior  sperandus. 

Periculum  in  ischuria,  ex  quacunque  causa 

orta,  ex  eo  fit,  quod  vesicae  inflammatio  ad 

* 

peritonaeum  et  viscera  pertinere  potest ;  quae 
aliquando  ita  violens  est,  ut  in  vesica?  gangre¬ 
na  evadat.  Ubi  hoc  fit,  mors  brevi  conseque- 
tur.  Etiam  si  aeger  omnia  haec  pericula  supe¬ 
raverit,  et  etiam  abierit  vesicae  inflammatio, 
nonnunquam  tamen  accidit,  ut  hanc  affectio¬ 
nem  excipiat  altera  nec  minus  metuenda ; 
humor,  scilicet,  hujus  organi  purulentus,  qui 
cum  urina  assidue  redditur,  et  superveniente 
febre  hectica ,  saepe  lethalis  evadit.  Ad  hoc 
malum  multum  confert,  vesica  prius  densata, 
callosa  aut  aliter  morbida  facta. 

D e  prognose,  singulae  morbi  speciei  propria, 
extemplo  memorandum  est. 

RATIO  MEDENDI. 

De  curatione  ischurice ,  quas  ab  inflamma¬ 
tione  profluxit,  imprimis  agetur. 

In  hac  morbi  specie,  quoniam  in  summo 
periculo  versatur  aeger,  ad  idonea  remedia 
tempestive  confugiendum.  Ex  his  efficacissi- 
mum  est  sanguinis  detractio.  Pleno  mittatur 
rivo  (aegri  virium  ratione  habita)  ad  uncias, 
nimirum,  sexdecim,  viginti  aut  amplius  ;  et  si 
supervenerint  syncopes  signa,  tanto  melius. 
Sanguis  etiam  prope  mali  sedem,  cucurbitu¬ 
larum  vel  hirudinum  ope,  detrahatur. 

Balneum  calidum  in  omnibus  fere  hujus 
morbi  stadiis  multum  levamen  afferre  solet. 
Quod  tamen  nisi  in  promptu  sit,  fomenta  et 
cataplasmata  ad  pubem  'perinceumque  adhiberi 
debent. 

Opium,  prge  virtute  dolorem  et  irritatio» 
nem  compescendi,  utilissimum  est  remedium. 
Vel  per  os  vel  anum  adhibetur.  Compositio 
hujusce  medicamenti  cum  calomelane,  a  qui¬ 
busdam  multum  commendatur  ;  proportione 
scilicet,  opii  granorum  duorum,  ad  cal:  grana 
decem,  sexta  quaque  hora  sumendum.  In 
forma  clysteris  usitatius  est,  et  ad  mali  sedem 
tam  prope  admotum  maxime  prodest.  Sed 
omnino  opus  est  ut  intestinum  rectum  cly¬ 
stere  communi  prius  depleatur,  quam  injicia¬ 
tur  decoctum  anodynum. — Quum  morbus 
eum  statum  attigerit  qui  dysuria  vocatur, 
opium  modicis  et  repetitis  dosibus  datum, 
cum  aliquanto  camphorse,  (simul  adhibitis 
balnei  calidi  usu,  gummosis  diluentibus,  et 
medicamentis  lenibus  catharticis)  aliquan¬ 
do  morbum  solvit  et  sic  retentioni  occurrit 
venienti. 

Si  tamen  omnia  ad  aegrum  sublevandum 
irrita  fuerint  remedia,  continuo  urinam,  ca- 


DE  ISCHURIA  VESICALI. 


26 

thetere  immisso,  educere  conandum.  In  tali 
re,  operatio  haecce  statim  est  perficienda :  ex¬ 
perto  haud  difficilis  est :  et  quicquid  doloris 
aut  irritationis  facessat,  multo  minus  nocebit, 
quam  urinae  acris  irritatio  et  stimulus  in  vesi¬ 
ca  detentae.  Minime  tamen  ad  instrumentum 
prius  decurrendum  quam  fuerint  adhibita  ve¬ 
nae  sectio  et  alia  remedia  ;  quae  si  non  mor¬ 
bum  tollant,  saltem  tubuli  transitum  tutiorem 
reddant.  Catheter  gummi  elastico  constructus 
ad  hunc  morbum  magis  opportunus  vide¬ 
tur. 

Modus  curationis  supra  dictus,  ischuria 
quae  spasmo  vel  inflammationi  urethra  super¬ 
venerit,  accommodatur  ;  nisi  quod  in  hac,  an¬ 
tequam  immittatur  fistula,  ad  partem  obstruc¬ 
tam  bougeeum  immittere  oportet,  quo  brevi 
educto,  non  raro  urina  statim  profluit.  Hoc 
magis  accidere  solet,  si  primum  aegrotans  in 
balneum  ingressus,  langueat. 

Quum  a  vesica  paralytica  facta  pendet  re¬ 
tentio,  catheter  est  optimum  remedium.  Ma¬ 
lum  hoc,  ut  nuper  diximus,  saepissime  vetulos 
aggreditur,  et  tantum  incuria  periculosum  fere 
evadit.  Instrumento  nec  mora  immisso,  pro¬ 
tinus  effluit  urinas ;  nisi,  ut  aliquando  iit,  vesi¬ 
ca  in  summam  paralysim  dilapsa,  vim  omnem 
contrahendi  amiserit,  cum  non  nisi  compresso 
manu  hypogastrio ,  labetur.  Postquam  urina 

omnis  detracta  est,  tubulus  vel  in  vesica  re- 

% 

linquatur,  vel  expromi  debet ;  atque  iterum, 
quoties  res  postularet,  intromittatur.  Hic 
modus  multo  optimus  esse  videtur,  quoniam 
vesica  ad  vim  pristinam  citius  restauretur. 
Idem  quoque  a  Dominis  Desault  et  Hey  lau¬ 
datur.  ( Journal  de  Chirurgie  par  M.  Desault , 
tome  III .  p.  170.) 

Tempus  quod  ad  plenam  vesicas  contracti¬ 
onem  exigitur,  varium  est.  A  sex  fere  vel 
septem  diebus  ad  totidem  hebdomadas.  Sed 
interdum  accidit  ut  nunquam  convalescat 

seger,  et  perpetuo  catheteris  usui  subjiciatur. 
Quando  hoc  fit,  languentem  vesicam  excitare 
conemur,  vesicat  oriis,  nimirum,  ad  sacrum  ap¬ 
plicatis,  aura  electrica ,  frictionibus,  usu  can¬ 
tharidum  interno,  frigidis  ad  hypogastrium  lo¬ 
tionibus,  &c. 

Si  a  spasmo  musculi  spincteris  reprimatur 
urina,  balneum,  opium,  aliaque  antispasmodica 
experiamur.  Sed  maximo  usui  est,  bougeum , 
quo  ad  collum  vesicae  misso,  musculorum  re. 
stituitur  consensus  et  tollitur  spasmus.  Do¬ 
minus  Crampton,  cujus  olim  Eblanae  praelecti¬ 
onibus  adfui,  historiam  segri  recensuit  ad  quem 
vocatus  erat,  quique  hoc  morbo  laborabat— do¬ 
loribus  acerbissimis  tentabatur ;  quo  accede¬ 
bat  contentio  corporis  vana  et  inutilis,  vultus 
pallor,  et  anxietas.  Introductum  es tbougceum; 
omnia  statim  symptomata  evanuerunt,  et  li¬ 
bere  profluxit  urina. 


Aliud  remedium  ad  spasmum  vel  vesica? 

vel  urethrce  removendum,  a  Domino  Cline 
commendatur ;  tinctura ,  scilicet,  muriatis  fer¬ 
ri  in  dosibus  guttarum  decem  omni  sextante 
hora,  ad  aliquem  effectum,  adhibenda  :  quod 
certe  si  deficiant  caetera,  experiri  decet,— 
Hic  quoque  nwotiana  aliquando  adhibetur. 

Quando  oritur  urinae  retentio  ex  sanguine 
coagulato  vesicm  ostium  obstruente,  catheter 
communis  educendae  urinae  non  erit.  Ad  hanc 
rem  scriptores  quidam  catheteris  solito  longi» 
oris  usum  edocent,  praecipue  ejus  partis  ex» 
tremae  quae  ultra  curvum  jacet,  ut,  scilicet, 
coagulum  penitus  transeat,  et  urinam  accedat, 
quae  inde  facillime  evadit. 

Si  ischuriam  fecerit  glandula  prostata  supra 
modum  aucta,  morbus  difficilem  sane  se  me- 
denti  prabet,  et  de  eo  quidem  non  bene  judi¬ 
candum  ;  nam  quamvis  aeger  ex  malo  semel 
aut  saepius  convaluerit,  quoniam  tamen  nul¬ 
lam  adhuc  glandulae  molis  minuendae  viam  in- 

venerint  medici,  morbus  saepius  ingruet,  et 
confectis  tandem  viribus  aegri,  mortis  diem 
approperet.  Hic  non  facile  introducitur  ca- 
tkether  ob  subitum  urethra vesicae  appropin. 
quantis,  reflexum.  Instrumenti,  igitur,  quod 
ad  hanc  rem  eligitur,  pars  extrema  plus  solito 
flectatur,  et  inter  urethrce  trajectum,  parti 
ejus  superiori  continuo  admoveatur,  donec 
partem  affectam  attigerit.  Tum  depresso  in¬ 
strumenti  manubrio,  eoque  leniter  protruso, 
pars  extrema  facile  in  vesicam,  ante  objectam 
glandulae  partem,  immitti  potest.  Si  hoc  pa¬ 
rum  cedat,  intromittatur  in  rectum  digitus,  et 
sic  facilius  dirigetur  instrumentum. 

Dominus  II ey  cathetere  flexibile  uti  docu¬ 
it,  cui  annectitur  stilettus  solidus  et  inflexi¬ 
bilis,  qui  simul  ad  obstructionis  sedem  per¬ 
ventum  est,  paululum  summovendus;  unde 
catheteris  extremitas  sursum  fertur  et  supra 
lobum  affectum  facile  transeat.  Huic  tamen 
methodo  objiciatur,  quod  per  catheteris  fora- 

men  elabatur  stilettus ,  et  remoto  instrumento, 
laceretur  urethra . 

Quando  uteri  retrooersio  ischuriam  parit, 
plerumque  urina  educi  facillime  potest  per  ca¬ 
theterem  marem ,  qui,  parte  convexa  pubis 
symphysi  obversa,  leniter  et  accurate  intromit¬ 
tatur.  Aliquando  catheter  flexibilis  melius 
respondebit. 

Saepe  tamen  accidit  ut  omnes  ad  urinam 
educendam  conatus  frustra  sint ;  et  ut  serve¬ 
tur  aegri  vita,  iter  in  vesicam  arte  sit  aperien¬ 
dum.  Operatio  haecce  quae  Vesicae  Punctura 
vocatur,  in  tribus  locis  diversis  perfici  potest, 
scilicet,  per  ano,  in  perinceo ,  et,  supra  pubem. 

r 

Non  necesse  habeo,  nec  limites  sane  mihi 
praescripti  sinunt,  has  operationes  varias  re¬ 
censere,  aut  operandi  modum  in  singulis*  de» 


*  Hic  Vide  Journal  de  Chirurgie  per  M.  Desault. 
Tome  troisieme— -Vide  etiam  A  Treatise  on  the  Puncture 
of  the  Bladder  by  Weldon. 

scribere.  Qux  pauca  preeponere  decrevi,  ad 
istum  solummodo  modum  qui  optimus  habe¬ 
tur,  spectant. 

Operatio  in perinceo  jam  pridem  in  desuetu¬ 
dinem  abiit,  et  reliquarum  utra  successus  feli» 
cissimos  spondeat  chirurgi  certant  $  “  et  ad- 
u  huc  sub  judice  lis  est/’  In  omni  re  statu¬ 
endum  est  ex  morbi  progressu,  vesicae  condi* 
tione,  aut  partibus  connexis.  Plerumque  ope¬ 
ratio  supra  pubem  optima  et  tutissima  est,  et 
quam  praecipue  commendare  ausim.  Multae 
sunt  causae  quo  minus  per  anum  perficiatur. 
lmo.  Parvulum  est  vesicae  spatium  quod  tuto 
incidi  potest.  2do.  Glandula  prostata  plerum¬ 
que  in  hoc  morbo  praeter  naturam  aucta,  quae 
trocaris  usum  planissime  vetat.  Imo  etiam, 
vel  sanis  his  partibus,  saspe  invenitur  difficile 
(siquidem  omnino  fieri  possit)  digitum  immit¬ 
tere  ultra  glandulam  ad  istam  vesicae  partem 
quae  incidi  potest,  ea  est  inter  hanc  et  anum 
distantia.  In  neutro  casu  autem  vesica  aperi- 

enda  est  absque  summo  discrimine,  ne  partes 
ista;,  quibus  minime  Iasis  opus  est,  laedantur. 
3ti°.  Viscus  hoc  laederetur  in  parte  jamdudum 
ex  morbo  inflammata,  aut  certe  prope  par¬ 
tem  affectam.  4to°  Canulce  ea  est  irritatio  ut 
tenesmum  gravem  parere  soleat,  et  aegrum 
ejus  impatientem  reddat.  Aut  etiam  si  cernu¬ 
la  statim  post  operationem  peractam  summo* 
veatur,  ut  quidam  monent,  vulnus  aut  citius 
sanabitur,  (unde  operatio  iteranda  erit)  aut  in 
fistulam  cedat  inter  vesicam  et  rectum  j  quod 
omnino  deprecamur. 

■  i' 

Omnibus  vero  istis  incommodis  caret  ope¬ 
ratio  quae  supra  pubem  peragitur.  Simpli* 
cissima  est  et  facillima.  Vesica  in  parte  sana 
vulneratur,  in  qua  relinquatur  canula ,  dum 
desierit  obstructio  quae  morbum  fecit.  Neque 
grave  equidem  id  duco,  quod  huic  methodo 
vulgo  objici  solet  \  nempe  quod  urina  per 
telam  cellulosam  et  pelvem  diffundatur.  Nam¬ 
que  inflammatio  adhaesiva  vesicam  cito  mus* 

culis  abdominis  agglutinat,  et  illud  ne  fiat, 
prohibet.  Ipse  olim  vesicae  sectae  adfui,  quae 
dum  vixit  aeger,  supra  pubem  puncta  fuerat 
ob  urinae  retentionem.  Pars  ejus  quae  inci¬ 
sioni  circumjacebat,  arcte  adhaerebat  perito - 
nao  musculis  tegenti,  quamvis  horae  solum¬ 
modo  viginti  quatuor  post  operationem  pe¬ 
ractam,  elapsae  fuissent. 

Nunquam  vesicam  supra  pubem  punctam 
vidi  nisi  semel  in  nosocomio  Dubliniensi, 
ubi,  tubulo  in  vulnere  relicto,  urina  per  sep¬ 
tem  aut  octo  dies  effluxit :  tum  vero  post 
evictam  in  urethra  obstructionem,  per  viam 
consuetam  elapsa  est ;  et  vulnus  est  sana¬ 
tum.  ACger  cito  convaluit,  et  jam,  ni  fallor, 
vivit.— Simplex  est  operatio,  et  a  Domino 
Abernethy  multo  facilior  est  reddita :  Ad 
cujus  opusculum  plura  quaerentem,  libenter 
mittam.*  Fit  incisio  inter  musculos  pyrami - 


*  Vide  Abernethy?s  Surg,  Obs„  for  1804.  On  the  Panc¬ 
ture  of  the  Bladder. 

dales  ;  tum  digito  vesica  distensa  exploratur, 
et  trocar  communis  oblique  deorsum  immit¬ 
titur  ;  remoto  stiletto,  catheter  cavus  et  elas¬ 
ticus  per  canulam  vesicam  intret*  quae  sta  tiro 
extrahenda  est.  Relinquatur  tubulus  elasticus 
dum  urina  per  urethram  redierit. 

Huic  operationi  non  objici  potest*  nisi  quum 
aut  aeger  sit  corpore  obeso  j  aut  vesica  tam 
morbida,  ut  supra  pubem  nequeat  exurgere. 
Hoc  tamen  raro  evenit. 

Denique,  observare  licet  quod  chirurgi 
quidam,  qui  vesicam  pungi  nolunt,  instru¬ 
mentum  quod  staff  vocatur,  per  obstructio¬ 
nem  urethrce  protrudere  monent,  ut  inde  eva¬ 
cuetur  urina.  Quod  Dominus  Dease  chirur¬ 
gus  celeber  Eblanensis  oliin  factitabat,  et  fi¬ 
lius  ejus,  artem  Eblanae  feliciter  nunc  exer¬ 
cens,  idem  commendat,  et  cum  multo  fructu 
usurpat.  Hoc  tamen  nemo,  nisi  peritus  et 
expertus,  tentet. 


FINIS. 

